คนใช้รถเฮ! OR-BCP ลดราคาน้ำมันทุกชนิด 20-40 สต. มีผลพรุ่งนี้
คนใช้รถเฮ! OR-BCP ลดราคาน้ำมันเบนซิน-แก๊สโซฮอล์ 40 สต. ฟาก E85 ลด 20 สต. และดีเซล ลง 30 สต. มีผลพรุ่งนี้
19 มี.ค. 2564

บริษัท ปตท.น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ 40 สต./ลิตร เว้น E85 ปรับลง 20 สต./ลิตร และดีเซล ปรับลง 30 สต./ลิตร มีผลตั้งแต่วันที่ 20 มี.ค.64 เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่น ในวันพรุ่งนี้ เป็นดังนี้ เบนซิน ออกเทน 95 ของ PTT Station อยู่ที่ลิตรละ 34.26 บาท, แก๊สโซฮอล์ 95 ลิตรละ 26.85 บาท, แก๊สโซฮอล์ 91 ลิตรละ 26.58 บาท, E20 ลิตรละ 25.34 บาท, E85 ลิตรละ 21.14 บาท ส่วนน้ำมันดีเซล B7 ลิตรละ 26.89 บาท, B10 ลิตรละ 23.89 บาท และ B20 ลิตรละ 23.64 บาท
